CELEX: 62007CJ0564
Language: mt
Date: 2009-06-11 00:00:00
Title: Sentenza tal-Qorti tal-Ġustizzja (it-Tielet Awla) tal-11 ta' Ġunju 2009.#il-Kummissjoni tal-Komunitajiet Ewropej vs ir-Repubblika ta' l-Awstrija.#Nuqqas ta’ Stat li jwettaq obbligu - Artikolu 49 KE - Libertà li jiġu pprovduti servizzi - Avukati tal-privattivi - Obbligu ta’ assigurazzjoni għar-responsabbiltà professjonali - Obbligu li tiġi maħtura persuna residenti fl-Istat Membru tad-destinazzjoni tas-servizzi.#Kawża C-564/07.

Sentenza tal-Qorti tal-Ġustizzja (It-Tielet Awla) tal-11 ta’ Ġunju 2009 – Il‑Kummissjoni vs L-Awstrija
      (Kawża C‑564/07)
      “Nuqqas ta’ Stat li jwettaq obbligu – Artikolu 49 KE – Libertà li jiġu pprovduti servizzi – Avukati tal-privattivi – Obbligu ta’ assigurazzjoni għar-responsabbiltà professjonali – Obbligu li tiġi maħtura persuna residenti fl-Istat Membru tad-destinazzjoni tas-servizzi”
      1.                     Rikors għal nuqqas ta’ twettiq ta’ obbligu – Eżami tal-mertu mill-Qorti tal-Ġustizzja – Sitwazzjoni li għandha tittieħed inkunsiderazzjoni
            – Sitwazzjoni fl-iskadenza tat-terminu stabbilit mill-opinjoni motivata (Artikolu 226 KE) (ara l-punt 23)
      2.                     Libertà li jiġu pprovduti servizzi – Restrizzjonijiet (Artikolu 49 KE) (ara l‑punti 31, 32, 35-37, 47-53, 55 u d-dispożittiv)
      Suġġett
      
         
               Nuqqas ta’ Stat li jwettaq obbligu – Ksur tal-Artikolu 49 KE – Rekwiżiti stabbiliti mil-leġiżlazzjoni nazzjonali fir-rigward
                  tal-avukati tal-privattivi, li huma legalment stabbiliti fi Stati Membri oħra, sabiex dawn ikunu jistgħu jipprovdu, temporanjament,
                  is-servizzi tagħhom fl-Istat Membru kkonċernat – Obbligu li wieħed jirreġistra ruħu fir-reġistru nazzjonali, li jkollu, għal
                  dan il-għan, assigurazzjoni għar-responsabbiltà professjonali, li jkun suġġett għall-osservanza tar-regoli dixxiplinari nazzjonali
                  kollha minbarra dawk marbuta mal-kwalifiki professjonali u li jopera bi sħab ma’ mandatarju lokali.
               
            Dispożittiv
      
         
                  1)
               
               
                  
               
               
                  	Billi tobbliga lill-avukati tal-privattivi, li huma legalment stabbiliti fi Stat Membru ieħor u li jixtiequ, temporanjament,
                     jipprovdu servizzi fl-Awstrija, jirrikorru għas-servizzi ta’ persuna residenti fl-Awstrija, ir-Repubblika tal-Awstrija naqset
                     milli twettaq l-obbligi tagħha taħt l-Artikolu 49 KE.
                  
               
            
         
                  2)
               
               
                  
               
               
                  	Il-kumplament tar-rikors huwa miċħud.
               
            
         
                  3)
               
               
                  
               
               
                  	Kull parti għandha tbati l-ispejjeż rispettivi tagħha.